CELEX: 52018PC0574
Language: hu
Date: 2018-08-06
Title: Javaslat A TANÁCS HATÁROZATA az egyrészről az Európai Közösség és tagállamai, másrészről a Közép-Afrikai fél közötti átmeneti gazdasági partnerségi megállapodással létrehozott gazdasági partnerségi megállapodással foglalkozó bizottságban a Horvát Köztársaság Európai Unióhoz való csatlakozása tekintetében az Európai Unió nevében képviselendő álláspontról

EURÓPAI BIZOTTSÁG
            Brüsszel, 2018.8.6.
            COM(2018) 574 final
            2018/0303(NLE)
            Javaslat
            A TANÁCS HATÁROZATA
            az egyrészről az Európai Közösség és tagállamai, másrészről a Közép-Afrikai fél közötti átmeneti gazdasági partnerségi megállapodással létrehozott gazdasági partnerségi megállapodással foglalkozó bizottságban a Horvát Köztársaság Európai Unióhoz való csatlakozása tekintetében az Európai Unió nevében képviselendő álláspontról
            
               
         
         
            
               INDOKOLÁS
            
            
               1.A JAVASLAT TÁRGYA
            
            
               
                  Ez a javaslat az egyrészről az Európai Közösség és tagállamai, másrészről a Közép-Afrikai fél közötti átmeneti gazdasági partnerségi megállapodással (a továbbiakban: a megállapodás) 
                     1
                   létrehozott gazdasági partnerségi megállapodással foglalkozó bizottságnak a Horvát Köztársaság Európai Unióhoz történő csatlakozásáról szóló határozatának elfogadása céljából az Európai Unió (a továbbiakban: az Unió) nevében képviselendő álláspontot meghatározó határozatra vonatkozik.
               
               
                  2.
                        A JAVASLAT HÁTTERE
               
               
                  2.1.
                        Közép-Afrika–EU átmeneti gazdasági partnerségi megállapodás
               
               
                  A megállapodás célja a Cotonoui Megállapodással összhangban álló átfogó regionális gazdasági partnerségi megállapodás kezdeti keretének létrehozása. A közép-afrikai felet eddig a Kameruni Köztársaság alkotja. A megállapodást 2014. augusztus 4. óta ideiglenesen alkalmazzák.
               
               
                  2.2.
                        A gazdasági partnerségi megállapodással foglalkozó bizottság
               
               
                  A gazdasági partnerségi megállapodással foglalkozó bizottság a megállapodás vegyes jellegű intézményi szerve. A megállapodás 92. cikke értelmében a gazdasági partnerségi megállapodással foglalkozó bizottság felelős az e megállapodás alkalmazási körébe tartozó valamennyi terület igazgatásáért és az e megállapodásban említett valamennyi feladat megvalósításáért. A gazdasági partnerségi megállapodással foglalkozó bizottság határozatait konszenzusos úton hozza. A gazdasági partnerségi megállapodással foglalkozó bizottság működését az eljárási szabályzat állapítja meg
                     2
                  .
               
               
                  2.3.
                        A gazdasági partnerségi megállapodással foglalkozó bizottság tervezett jogi aktusa
               
               
                  [dátum]-i negyedik ülésén a gazdasági partnerségi megállapodással foglalkozó bizottság határozatot fogad el a Horvát Köztársaság Unióhoz történő csatlakozásáról (a továbbiakban: a tervezett jogi aktus).
               
               
                  A megállapodás 102. cikke értelmében a gazdasági partnerségi megállapodással foglalkozó bizottság határozatot hozhat az új tagállamok Unióhoz történő csatlakozásával kapcsolatosan esetlegesen szükséges alkalmazkodási vagy átmeneti intézkedésekről.
               
               
                  A tervezett jogi aktus célja, hogy a Horvát Köztársaság Unióhoz történő csatlakozását követően elvégezze a megállapodás szükséges módosításait.
               
               
                  A tervezett jogi aktus kötelező erejűvé válik a felekre nézve a megállapodás 102. cikkének (3) bekezdésével összhangban, amely a következőképpen rendelkezik: „A felek megvizsgálják az Európai Unió új tagállamai csatlakozásának e megállapodásra gyakorolt hatásait. A gazdasági partnerségi megállapodással foglalkozó bizottság határozatot hozhat a szükséges átmeneti intézkedésekről vagy módosításokról.”
               
               
                  3.
                        AZ UNIÓ ÁLTAL KÉPVISELENDŐ ÁLLÁSPONT
               
               
                  A Horvát Köztársaság 2013. július 1-jén csatlakozott az Unióhoz, és 2017. november 8-án az Unió Tanácsának Főtitkárságánál letétbe helyezte a megállapodáshoz való csatlakozási okmányát. A megállapodás 102. cikkének (2) bekezdésében szereplő csatlakozási záradék előírja, hogy Horvátország a csatlakozási okmányának letétbe helyezésével „automatikusan csatlakozik” a megállapodáshoz. A csatlakozás következtében szükséges módosítások tekintetében a csatlakozási záradék a gazdasági partnerségi megállapodással foglalkozó bizottság határozatát írja elő.
               
               
                  Az Uniónak ezért meg kell határoznia a gazdasági partnerségi megállapodással foglalkozó bizottság által a Horvát Köztársaságnak a megállapodáshoz való csatlakozásával kapcsolatban tervezett jogi aktus elfogadását illetően képviselendő álláspontot.
               
               
                  E tanácsi határozattervezet mellékletként tartalmazza a gazdasági partnerségi megállapodással foglalkozó bizottság által elfogadandó határozat tervezetét.
               
               
                  A megállapodás egyrészről azokon a területeken alkalmazandó, ahol az Európai Unióról szóló szerződést (a továbbiakban: EUMSZ) alkalmazzák – az abban a szerződésben meghatározott feltételek szerint –, másrészről a közép-afrikai aláíró államok (Kamerun) területén.
               
               
                  4.
                        Jogalap
               
            
         
         
            
               
                  4.1.
                        Eljárási jogalap
               
               
                  4.1.1.
                        Általános elvek
               
               
                  Az EUMSZ 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.
               
               
                  A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                     3
                  .
               
               
                  4.1.2.
                        A jelen esetre történő alkalmazás
               
               
                  A gazdasági partnerségi megállapodással foglalkozó bizottságot a megállapodás hozta létre.
               
               
                  A megállapodásnak az Unió új tagállamainak csatlakozásáról szóló 102. cikke értelmében a gazdasági partnerségi megállapodással foglalkozó bizottság új tagállam uniós csatlakozása esetén határozatot hozhat a szükséges átmeneti intézkedésekről vagy módosításokról.
               
               
                  A gazdasági partnerségi megállapodással foglalkozó bizottság által elfogadandó jogi aktus joghatással bíró jogi aktus. A tervezett jogi aktus a megállapodás 102. cikkével összhangban kötelező erejű lesz a nemzetközi jog értelmében, mivel egy olyan nemzetközi megállapodást módosít, amely már kötelező az Unió számára.
               
               
                  A tervezett jogi aktus nem egészíti ki és nem módosítja a megállapodás intézményi keretét.
               
               
                  Ezért a javasolt határozat eljárási jogalapja az EUMSZ 218. cikkének (9) bekezdése.
               
               
                  4.2.
                        Anyagi jogalap
               
               
                  4.2.1.
                        Általános elvek
               
               
                  Az EUMSZ 218. cikkének (9) bekezdése szerinti határozat anyagi jogi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.
               
               
                  4.2.2.
                        A jelen esetre történő alkalmazás
               
               
                  A tervezett jogi aktus célja és tartalma a kereskedelemre és a kereskedelemmel kapcsolatos kérdésekre vonatkozik. Ezért a javasolt határozat anyagi jogalapja az EUMSZ 207. cikke.
               
               
                  4.3.
                        Következtetés
               
               
                  E tanácsi határozat jogalapját az EUMSZ 207. cikke képezi, összefüggésben 218. cikke (9) bekezdésével.
               
               
                  5.
                        A TERVEZETT JOGI AKTUS KIHIRDETÉSE
               
            
            
               Mivel a gazdasági partnerségi megállapodással foglalkozó bizottság határozata módosítani fogja a megállapodást, elfogadását követően helyénvaló kihirdetni az Unió Hivatalos Lapjában.
            
            
               2018/0303 (NLE)
            
         
         
            
               Javaslat
            
            
               A TANÁCS HATÁROZATA
            
            
               az egyrészről az Európai Közösség és tagállamai, másrészről a Közép-Afrikai fél közötti átmeneti gazdasági partnerségi megállapodással létrehozott gazdasági partnerségi megállapodással foglalkozó bizottságban a Horvát Köztársaság Európai Unióhoz való csatlakozása tekintetében az Európai Unió nevében képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre (EUMSZ) és különösen annak 207. cikkére és 218. cikke (9) bekezdésére,
            
            
               tekintettel az egyrészről az Európai Közösség és tagállamai, másrészről a Közép-Afrikai fél közötti átmeneti gazdasági partnerségi megállapodásra (a továbbiakban: a megállapodás)
                  4
               ,
            
            
               tekintettel az Európai Bizottság javaslatára,
            
            
               mivel:
            
            
               (1)A 2009/152/EK határozattal
                  5
                megkötötték a megállapodást az Európai Unió (a továbbiakban: az Unió) nevében, és azt 2014. augusztus 4. óta ideiglenesen alkalmazzák.
            
            
               (2)A Horvát Köztársaság Unióhoz történő csatlakozásáról szóló szerződést 2011. december 9-én írták alá, és az 2013. július 1-jén hatályba lépett.
            
            
               (3)A Horvát Köztársaság a csatlakozási okmányának letétbe helyezésével 2017. november 8-án csatlakozott a megállapodáshoz.
            
            
               (4)A megállapodás 102. cikke szerint a gazdasági partnerségi megállapodással foglalkozó bizottság határozatot hozhat az új tagállamok Unióhoz történő csatlakozásával kapcsolatosan esetlegesen szükséges alkalmazkodási intézkedésekről.
            
            
               (5)A gazdasági partnerségi megállapodással foglalkozó bizottság [dátum]-i éves ülésén elfogadja a Horvát Köztársaság Unióhoz történő csatlakozása nyomán szükségessé vált alkalmazkodási intézkedésekről szóló tervezett határozatot.
            
            
               (6)Helyénvaló meghatározni az Unió által a gazdasági partnerségi megállapodással foglalkozó bizottságban a Horvát Köztársaság Unióhoz történő csatlakozására tekintettel képviselendő álláspontot,
            
            
               ELFOGADTA EZT A HATÁROZATOT:
            
            
               1. cikk
            
            
               A megállapodás által létrehozott gazdasági partnerségi megállapodással foglalkozó bizottság [dátum]-i éves ülésén a Horvát Köztársaság Unióhoz való csatlakozása tekintetében az Unió nevében képviselendő álláspont az e határozathoz mellékelt határozattervezeten alapul.
            
            
               2. cikk
            
            
               A gazdasági partnerségi megállapodással foglalkozó bizottság határozatát annak elfogadása után az Unió Hivatalos Lapjában ki kell hirdetni.
            
            
               3. cikk
            
         
         
            
               Ennek a határozatnak a Bizottság a címzettje.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 57., 2009.2.28., 2. o.
               
               
                  
                     (2)
                  
                        HL L 17., 2017.1.21., 46. o.
               
               
                  
                     (3)
                  
                        A Bíróság 2014. október 7-i ítélete, Németország kontra Tanács (OIV), C-399/12, ECLI:EU:C:2014:2258, 61–64. pont.
               
               
                  
                     (4)
                  
                        HL L 57., 2009.2.28., 2. o.
               
               
                  
                     (5)
                  
                        HL L 57., 2009.2.28., 1. o.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel,2018.8.6.
            COM(2018) 574 final
            MELLÉKLET
            a következőhöz:
            A Tanács határozata
            az egyrészről az Európai Közösség és tagállamai, másrészről a Közép-Afrikai fél közötti átmeneti gazdasági partnerségi megállapodással létrehozott gazdasági partnerségi megállapodással foglalkozó bizottságban a Horvát Köztársaság Európai Unióhoz való csatlakozása tekintetében az Európai Unió nevében képviselendő álláspontról
            
               
         
         
            
               CSATOLMÁNY
            
            
               Tervezet 
            
            
               az egyrészről az Európai Közösség és tagállamai, másrészről a Közép-Afrikai fél közötti átmeneti gazdasági partnerségi megállapodással létrehozott
            
            
               GAZDASÁGI PARTNERSÉGI MEGÁLLAPODÁSSAL FOGLALKOZÓ BIZOTTSÁG … /2018 HATÁROZATA
            
            
               ([dátum]) 
            
            
               a Horvát Köztársaság Európai Unióhoz történő csatlakozásáról 
            
            
               A GAZDASÁGI PARTNERSÉGI MEGÁLLAPODÁSSAL FOGLALKOZÓ BIZOTTSÁG,
            
            
               tekintettel az egyrészről az Európai Közösség és tagállamai, másrészről a Közép-Afrikai fél közötti, 2009. január 15-én Brüsszelben aláírt és 2014. augusztus 4-étől ideiglenesen alkalmazandó átmeneti gazdasági partnerségi megállapodásra (a továbbiakban: a megállapodás) és különösen annak 100., 102. és 107. cikkére,
            
            
               tekintettel a Horvát Köztársaság Európai Unióhoz (a továbbiakban: az Unió) történő csatlakozásáról szóló szerződésre, valamint a Horvát Köztársaság által 2017. november 8-án letétbe helyezett, a megállapodáshoz való csatlakozási okmányra,
            
            
               mivel:
            
            
               (1)A megállapodás és e határozat értelmében a Közép-Afrikai felet a Kameruni Köztársaság alkotja.
            
            
               (2)A megállapodás egyrészről azokon a területeken alkalmazandó, ahol az Európai Unióról szóló szerződést (a továbbiakban: EUMSZ) alkalmazzák – az abban a szerződésben meghatározott feltételek szerint –, másrészről a Kameruni Köztársaság területén.
            
            
               (3)A megállapodás 102. cikkének (3) bekezdése szerint a gazdasági partnerségi megállapodással foglalkozó bizottság határozatot hozhat az új tagállamok Unióhoz történő csatlakozásával kapcsolatosan esetlegesen szükséges alkalmazkodási intézkedésekről,
            
            
               ELFOGADTA EZT A HATÁROZATOT:
            
            
               1. cikk
            
            
               A Horvát Köztársaság a megállapodás részes feleként az Unió többi tagállamához hasonlóan elismeri és elfogadja a megállapodás szövegét, valamint az ahhoz csatolt mellékleteket, jegyzőkönyveket és nyilatkozatokat.
            
            
               2. cikk
            
            
               A megállapodás a következőképpen módosul: a 107. cikk helyébe a következő szöveg lép:
            
            
               „107. cikk
            
         
         
            
               Hiteles nyelvi változatok
            
            
               E Megállapodás két-két eredeti példányban készült angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, szlovák, szlovén, spanyol és svéd nyelven, és az e nyelveken készült szövegeinek mindegyike egyaránt hiteles. ”
            
            
               3. cikk
            
            
               Az Unió megküldi a Kameruni Köztársaságnak a megállapodás horvát nyelvű változatát.
            
            
               4. cikk
            
            
               A megállapodás rendelkezéseit alkalmazni kell a Kameruni Köztársaságból a Horvát Köztársaságba, vagy a Horvát Köztársaságból a Kameruni Köztársaságba exportált, a megállapodás részes feleinek területén hatályos származási szabályoknak megfelelő azon árukra, amelyek 2014. augusztus 4-én árutovábbítás vagy a Kameruni Köztársaság, illetve a Horvát Köztársaság területén vámraktárban vagy vámszabad területen átmeneti megőrzés alatt álltak.
            
            
               Az (1) bekezdésben említett esetekben akkor biztosítható preferenciális elbánás, ha a behozatali ország vámhatóságaihoz e határozat hatálybalépésének napját követő négy hónapon belül benyújtják az exportáló ország vámhatóságai által visszamenőleges hatállyal kiállított származási igazolást.
            
            
               5. cikk
            
            
               A Kameruni Köztársaság vállalja, hogy a Horvát Köztársaság Európai Unióhoz történő csatlakozásával kapcsolatban nem lép fel semmilyen igénnyel, nem ad be keresetet vagy előterjesztést, és nem módosítja vagy vonja vissza az 1994. évi Általános Vám- és Kereskedelmi Egyezmény (GATT) XXIV. cikkének (6) bekezdése és XXVIII. cikke vagy a szolgáltatások kereskedelméről szóló általános egyezmény (GATS) XXI. cikke szerint biztosított bármely engedményt.
            
            
               6. cikk 
            
            
               Ez a határozat az aláírása napján lép hatályba.
            
            
               Annak 3. és 4. cikke azonban 2014. augusztus 4-étől alkalmazandó.
            
            
               Kelt xxx-ban/ben, xxx-án/-én.
            
            
                     
                        a Kameruni Köztársaság részéről 
                     
                  
                  
                     
                        az Európai Unió részéről